১৯৪৭ সালে তার মা নিউইয়র্কে স্থানান্তরিত হন ও বাবা অধিকাংশ সময়ই সমুদ্রে অতিবাহিত করেন। ফলে ওরেল জামাইকায় চলে যান। ১৯৪১ থেকে ১৯৪৭ সাল পর্যন্ত বার্বাডোসের পক্ষে খেলেন। ১৯৪৩-৪৪ মৌসুমে ত্রিনিদাদের বিপক্ষে খেলায় জন গডার্ডের সাথে চতুর্থ উইকেটে জুটি গড়ে ৪০৪ মিনিটে নিরবিচ্ছিন্নভাবে ৫০২ রান তুলেন। এরপর ১৯৪৭ থেকে ১৯৬৪ সাল পর্যন্ত জ্যামাইকার সদস্য হন।

১৯৪৭-৪৮ মৌসুমে গাবি অ্যালেনের ইংল্যান্ডের বিপক্ষে ওয়েস্ট ইন্ডিজের হয়ে তিনি তার প্রথম টেস্টে অভিষিক্ত হন। এ সিরিজ শেষে তিনি ইংল্যান্ডের ল্যাঙ্কাশায়ারে আবাস গড়েন ও ম্যানচেস্টার বিশ্ববিদ্যালয়ে অর্থনীতি বিষয়ে পড়াশোনা করতে থাকেন ফ্রাঙ্ক ওরেল। পাশাপাশি সেন্ট্রাল ল্যাঙ্কাশায়ার লীগে র‌্যাডক্লিফের হয়ে খেলেন। ১৯৫০ সালে ট্রেন্ট ব্রিজে অনুষ্ঠিত টেস্টে ইংল্যান্ডের বিপক্ষে তিনি তার সর্বোচ্চ ২৬১ রান সংগ্রহ করেন।

খেলোয়াড়ী জীবন
অধিনায়কত্ব
বহিঃসংযোগ
সম্মাননা